stanford-oval/wikipedia huggingface dataset:
Wizball
Vastaanotto

Pelin Commodore 64 -versio on saanut Zzap!64 -lehden arvostelussa arvosanaksi 96%.
Pelin Amiga-versio on saanut CU Amiga-64 -lehden arvostelussa arvosanaksi 92%.
Aiheesta muualla

Wizball MobyGamesissa (englanniksi)
Wizball Hall of Light -sivustolla (englanniksi)
Wizball SpectrumComputing.co.uk -sivustolla (englanniksi)
Öljykenttä

Öljykenttärakennelmia.

Öljykenttä on maankuoren alue, jossa on maaöljyä ja josta sitä voidaan nostaa maan pinnalle öljypumpuilla ja jalostaa  polttoaineeksi. Koska öljykentät kattavat yleensä laajoja alueita, jopa satoja neliökilometrejä, kentän täyteen hyväksikäyttöön tarvitaan lukuisia öljypumppuja ympäri aluetta.
Kun öljykenttä löydetään, tuotanto on yleensä aluksi vähäistä, johtuen siitä että tarvittavaa infrastruktuuria ei ole asennettu. Alueella voi olla varsinaisten öljypumppujen lisäksi öljykentän reunuksien selvittämistä varten tutkimusöljypumppuja. Lisäksi infrastruktuuriin kuuluu öljyputkia kuljettamaan öljy muualle sekä asuntoja työntekijöille, jotka voivat joutua työskentelemään alueella kuukausia tai vuosia.
Maapallolla on yli 40 000 öljykenttää maalla ja merellä. Suurimmat ovat Ghawar Saudi-Arabiassa ja Burgan Field Kuwaitissa, joissa on ennustettu olevan yli 60 miljardia barrellia (10 km³) molemmissa. Suurin osa öljykentistä on paljon pienempiä.
Öljypumppu
Yleisurheilun sisäratojen Suomen-mestaruuskilpailut 2024

Yleisurheilun sisäratojen Suomen-mestaruuskilpailut 2024 järjestettiin Tampereen Pirkkahallissa 17.–18. helmikuuta 2024. Järjestävänä seurana toimi Tampereen Pyrintö.
Mitalistit > Miehet

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| Laji | Kultaa | Aika / Tulos | Hopeaa | Aika / Tulos | Pronssia | Aika / Tulos |
| 60 m | Samuli Samuelsson   Ikaalisten Urheilijat | 6,71 | Riku Illukka   Vantaan Salamat | 6,71 SB | William Thor   Porvoon Akilles | 6,76 PB |
| 200 m | Samuel Purola   Oulun Pyrintö | 21,05 | Riku Illukka   Vantaan Salamat | 21,15 PB | Viljami Kaasalainen   Jyväskylän Kenttäurheilijat | 21,59 |
| 400 m | Asseri Välimäki   Noormarkun Nopsa | 47,20 PB | Konsta Alatupa   Jyväskylän Kenttäurheilijat | 47,24 PB | Viljami Kaasalainen   Jyväskylän Kenttäurheilijat | 47,45 |
| 800 m | Aleksi Kivelä   Lempäälän Kisa Yleisurheilu | 1.52,22 | Junnu Korvenpää   Kenttäurheilijat-58 | 1.52,89 PB | Joonas Kumpulainen   Orimattilan Jymy | 1.53,00 |
| 1 500 m | Aleksi Kivelä   Lempäälän Kisa Yleisurheilu | 3.52,45 | Santtu Heikkinen   Lempäälän Kisa Yleisurheilu | 3.52,72 | Julius Mäkinen   Tampereen Pyrintö | 3.55,15 PB |
| 3 000 m | Mika Kotiranta   Joensuun Kataja | 8.02,34 | Mustafe Muuse   Turun Urheiluliitto | 8.02,56 | Ossi Kekki   Lahden Ahkera | 8.04,10 PB |
| 60 m aitajuoksu | Elmo Lakka   Jyväskylän Kenttäurheilijat | 7,63 =PB | Santeri Kuusiniemi   Jyväskylän Kenttäurheilijat | 7,76 SB | Konsta Kankainen   Tampereen Pyrintö | 7,89 PB |
| 300 m aitajuoksu | Antti Sainio   Tampereen Pyrintö | 35,62 PB | Jere Haapalainen   Tampereen Pyrintö | 36,06 PB | Tuomas Lehtonen   Liedon Parma | 36,07 |
| 5 000 m kävely | Jerry Jokinen   Turun Urheiluliitto | 19.26,80 PB | Lauri Joukas   Yläneen Kiri | 20.50,43 PB | Rasmus Lerstrand   Vasa IS | 20.59,78 PB |
| Korkeushyppy | Daniel Kosonen   Tampereen Pyrintö | 217 | Arttu Mattila   Äänekosken Urheilijat | 205 | Veikka Loikas   Porin Yleisurheilu | 205 PB |
| Seiväshyppy | Urho Kujanpää   Tampereen Pyrintö | 558 | Juho Alasaari   Laihian Luja | 548 SB | Albin Lundberg   Vasa IS | 510 SB |
| Pituushyppy | Kasperi Vehmaa   Lappeenrannan Urheilu-Miehet | 779 | Heikki Vuorinen   Äänekosken Urheilijat | 733 | Otto Pulkkinen   Imatran Urheilijat | 732 SB |
| Kolmiloikka | Aaro Davidila   Lapin Lukko | 16,22 PB | Aapo Karvinen   Vammalan seudun Voima | 15,65 | Tuomas Kaukolahti   Kenttäurheilijat-58 | 15,63 SB |
| Kuulantyöntö | Arttu Korkeasalo   Lielahden Kipinä | 18,10 | Timo Kööpikkä   Kuivasjärven Aura | 17,68 SB | Nico Oksanen   Turun Urheiluliitto | 17,44 |
| Seitsenottelu | Aleksi Savolainen   Tampereen Pyrintö | 5429 PB | Juuso Toivonen   Ähtärin Urheilijat | 5386 SB | Ville Toivonen   Ähtärin Urheilijat | 5258 |
| 4 × kierroksen (300 m) viesti | Tampereen Pyrintö   Antti Sainio   Jaakko Linnus   Jaakko Lehtilä   Jere Haapalainen | 2.17,42 | Jyväskylän Kenttäurheilijat   Konsta Alatupa   Santeri Kuusiniemi   Iiro Surkka   Viljami Kaasalainen | 2.18,26 | IF Sibbo Vargarna   Mikael Granqvist   Oliver Enqvist   Rasmus Martin   Matias Komi | 2.20,93 |
PB: henkilökohtainen ennätys | SB: kauden paras
Mitalistit > Naiset

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| Laji | Kultaa | Aika / Tulos | Hopeaa | Aika / Tulos | Pronssia | Aika / Tulos |
| 60 m | Lotta Kemppinen   HIFK-Friidrott | 7,34 | Jenna Kokkonen   Kajaanin Kipinä | 7,46 | Anniina Kortetmaa   Jyväskylän Kenttäurheilijat | 7,51 |
| 200 m | Aino Pulkkinen   Jyväskylän Kenttäurheilijat | 23,86 | Milja Thureson   Lahden Ahkera | 23,94 SB | Jenna Kokkonen   Kajaanin Kipinä | 24,02 PB |
| 400 m | Hilla Uusimäki   Kenttäurheilijat-58 | 53,27 PB | Milja Thureson   Lahden Ahkera | 54,03 SB | Viivi Lehikoinen   HIFK-Friidrott | 54,34 |
| 800 m | Sara Lappalainen   Porvoon Akilles | 2.05,90 | Veera Mattila   Vammalan seudun Voima | 2.06,66 | Veera Perälä   Lahden Ahkera | 2.08,06 PB |
| 1 500 m | Sara Lappalainen   Porvoon Akilles | 4.19,81 | Nelli Nordlund   Lahden Ahkera | 4.20,79 PB | Saija Seppä   Suolahden Urho | 4.21,99 PB |
| 3 000 m | Nathalie Blomqvist   IK Falken | 8.49,25 PB | Ilona Mononen   Lahden Ahkera | 9.05,62 | Sara Lappalainen   Porvoon Akilles | 9.14,87 PB |
| 60 m aitajuoksu | Reetta Hurske   Tampereen Pyrintö | 8,06 | Nooralotta Neziri   Jyväskylän Kenttäurheilijat | 8,16 | Vilma Mäki   Alavuden Urheilijat | 8,25 PB |
| 300 m aitajuoksu | Hilla Uusimäki   Kenttäurheilijat-58 | 39,70 PB | Aada Aho   Raision Kuula | 40,49 PB | Essi Niskala   Kuivasjärven Aura | 40,81 SB |
| 5 000 m kävely | Ella Rautawaara   Espoon Tapiot | 22.24,98 PB | Enni Nurmi   Espoon Tapiot | 22.26,65 PB | Tiia Kuikka   Lappeenrannan Urheilu-Miehet | 23.58,89 PB |
| Korkeushyppy | Ella Junnila   Tampereen Pyrintö | 182 | Heta Tuuri   Turun Urheiluliitto | 178 | Elin Pajunen   Vasa IS | 178 |
| Seiväshyppy | Silja Andersson   Esbo IF | 431 PB | Saga Andersson   Esbo IF | 421 | Laura Ollikainen   Varkauden Kenttä-Veikot   Maria Kytölä   Nurmijärven Yleisurheilu | 399 |
| Pituushyppy | Jessica Kähärä   Mikkelin Kilpa-Veikot | 651 | Saga Vanninen   Tampereen Pyrintö | 624 SB | Nea Lento   Tampereen Pyrintö | 616 SB |
| Kolmiloikka | Kristiina Mäkelä   Orimattilan Jymy | 13,58 SB | Jessica Kähärä   Mikkelin Kilpa-Veikot | 13,58 PB | Senni Salminen   Imatran Urheilijat | 13,08 |
| Kuulantyöntö | Senja Mäkitörmä   Varpaisjärven Vire | 17,65 PB | Emilia Kangas   Kuortaneen Kunto | 17,60 PB | Eveliina Rouvali   Kuopion Reipas | 16,59 SB |
| Viisiottelu | Jessica Rautelin   Esbo IF | 4008 | Emmi Valtonen   Turun Urheiluliitto | 3897 PB | Vilma Väliharju   Tampereen Pyrintö | 3886 PB |
| 4 × kierroksen (300 m) viesti | Jyväskylän Kenttäurheilijat   Heidi Salminen   Heini Ikonen   Pinja Heinonen   Aino Pulkkinen | 2.38,98 | Lahden Ahkera   Laura Loponen   Veera Perälä   Sini Rajaniemi   Milja Thureson | 2.39,52 | HIFK-Friidrott   Iina Holopainen   Jasmin Showlah   Elmiina Siikala   Nea Mattila | 2.39,66 |
PB: henkilökohtainen ennätys | SB: kauden paras
Yrjö Pauloff

Yrjö ”Ykä”  Pauloff (s. 15. kesäkuuta 1930) on entinen suomalainen pesäpalloilija.
Pauloff aloitti pesäpalloilun Kouvolan Pallonlyöjäin juoniorijoukkueessa, jossa saavutti nuorten Suomen mestaruuden 1947. Hän voitti miesten SM-pronssia 1954 ja hopeaa 1955. Sittemmin hän pelasi PuMu:n joukkueessa, jossa saavutti SM-hopean 1963 ja kontioiden Suomen mestaruuden 1969 ja 1970. Vuonna 1955 hän oli SM-sarjan lyöjäkuningas sivallettuaan 23 tavallista ja kaksi kunniajuoksua. Pääasiassa ykkösvahtina pelannut Pauloff oli mestaruussarjassa kaikkiaan 13 kautta. Itä–Länsi-otteluun hänet valittiin kolme kertaa. Liitto–Lehdistö-ottelussa hän oli kerran, kuten myös Pesäpalloliiton joukkueessa TUL:n yhdistelmää vastaan.
Pauloffille on myönnetty PPL:n ja PuMu:n hopeinen ansiomerkki sekä Kouvolan parhaan urheilijan palkinto v. 1955.
Jääpallossa hän kuului yhden kauden KUP:n SM-sarjajoukkueeseen.
Saavutukset > Pelaajana

2 SM-hopeaa: 1955, 1963
1 SM-pronssi: 1954
6 Itä-Länsi-ottelua: 1954, 1955, 1959, 1961, 1962, 1964
Pesäpallon lyöjäkuningas: 1955
Émile Zinsou

| Émile Derlin Henri Zinsou |
| --- | --- |

Beninin presidentti
 17. heinäkuuta 1968 – 10. joulukuuta 1969  
Edeltäjä:  Alphonse Amadou Alley
Seuraaja:  Iropa Maurice Kouandété
Henkilötiedot
Syntynyt: 23. maaliskuuta 1918 Ouidah, Ranskan Dahomey
Kuollut: 28. heinäkuuta 2016 (98 vuotta)
Tiedot
 Nimikirjoitus
Émile Derlin Henri Zinsou (23. maaliskuuta 1918 Ouidah – 28. heinäkuuta 2016) oli beniniläinen poliitikko. Hän toimi maansa (silloiselta nimeltään Dahomeyn) presidenttinä vuosina 1968–1969 sekä ulkoministerinä 1962–1963 ja 1965–1967.
Zinsou opiskeli lääkäriksi, mutta toisen maailmansodan jälkeen hän suuntautui journalismiin ja politiikkaan.
Zinsou oli läsnä allekirjoittamassa Afrikan unionin perustamissopimusta Loméssa 2000.
Wilhelm Grimm

| Wilhelm Grimm |
| --- | --- |
 Wilhelm Grimm
Henkilötiedot
Syntynyt: 24. helmikuuta 1786 Hanau, Pyhä saksalais-roomalainen keisarikunta
Kuollut: 16. joulukuuta 1859 (73 vuotta) Berliini, Preussi
Kirjailija
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Wilhelm Carl Grimm (myös Karl; 24. helmikuuta 1786 Hanau, Pyhä saksalais-roomalainen keisarikunta – 16. joulukuuta 1859 Berliini, Preussi) oli saksalainen kirjailija ja Grimmin veljeksistä nuorin.
Elämä ja työt

Wilhelm syntyi Hanaussa 24. helmikuuta 1786. Vuonna 1803 hän alkoi opiskella lakia Marburgin yliopistossa, vuosi veljensä jälkeen. Veljekset viettivät koko elämänsä hyvin lähellä toisiaan. Opiskelijoina he nukkuivat samassa huoneessa.
Vuonna 1825 Wilhelm, joka oli nyt 39-vuotias, avioitui apteekkarin tyttären Henriette Dorothea Wildin kanssa. Avioliitto ei vaikuttanut veljesten suhteeseen. Richard Cleasby vieraili veljeksillä ja huomautti, että ”he asuivat yhdessä sellaisessa sovussa ja yhteisössä, että voisi lähes kuvitella, että lapset olivat heidän yhteistä omaisuuttaan”. Wilhelm ja Henriette saivat neljä lasta: Jacob (3. huhtikuuta–15. joulukuuta 1826), Herman (1828–1901), Rudolf Georg (1830–1889) ja Barbara Auguste Luise Pauline Marie (1832–1919).
Wilhelm ja Jacob julkaisivat vuonna 1812 kokoelman satuja, joka Suomessa tunnetaan nimellä Grimmin sadut.
Wilhelm kuoli Berliinissä tulehdukseen 73-vuotiaana.
Teoksia

Juttu uskollisesta Jussista. Toinen tekijä Jacob Grimm. Toivonen, 1899.
Grimmin kauneimmat sadut 2. Toinen tekijä Jacob Grimm. Suomentanut Kaarlo Merikoski; kuvittaneet Heikki Paaer ja Rudolf Koivu. Valistus, 1949.
Grimmin kauneimmat sadut 1-2. Toinen tekijä Jacob Grimm. Suomentanut Kaarlo Merikoski. Valistus 1960.
Grimmin satukirja. Toinen tekijä Jacob Grimm. Suomentaneet Helena Anhava ... et al.; kuvittanut Janusz Grabianski. WSOY, 1962.
Punahilkka. Toinen tekijä Jacob Grimm. Kuvittanut Bernadette. Otava, 1969.
Hannu ja Kerttu. Toinen tekijä Jacob Grimm. Suomentanut Meri Starck; kuvittanut Einari Lagerwall. Mestarikustannus, 1979.
Kaunotar ja peto. Toinen tekijä Jacob Grimm. Exprint, 1982.
Grimmin satuja. Toinen tekijä Jacob Grimm. Suomentaneet Anja-Liisa Vartiainen... et al.; kuvittanut Lidia Postma. WSOY, 1985
Kultainen hanhi ja muita Grimmin satuja. Toinen tekijä Jacob Grimm. Suomentaneet Helmi Krohn ja Pirjo Santonen; kuvittanut Anastasia Arhipova. Kustannus-Mäkelä, 1987.
Punahilkka ja susi. Toinen tekijä Jacob Grimm. Suomentanut Ulla-Maija Kankaanpää; kuvittanut Jan Gustavsson. Semic, 1988.
Lumivalko ja Ruusunpuna. Toinen tekijä Jacob Grimm. Suomentanut K. Merikoski; kuvittanut Bernadette. Kustannus-Mäkelä, 1988.
Sammakkokuningas ja rautainen Heikki: isoille ja pienille ihmisille. Toinen tekijä Jacob Grimm. Suomentanut Minna Vuorinen; kuvittanut Binette Schroeder. Lasten Keskus, 1989.
Tuhkimo. Toinen tekijä Jacob Grimm. Suomentanut Helmi Krohn, runot Aune Krohn; kuvittanut Bernadette. Kustannus-Mäkelä, 1989.
Ruusunen. Toinen tekijä Jacob Grimm. Suomentaneet Raija Jänicke ja Oili Suominen; kuvittanut Taruliisa Warsta. Tammi, 2007.
Grimmin veljesten parhaat sadut. Toinen tekijä Jacob Grimm. Suomentanut Heli Venhola; kuvittanut Bernhard Oberdieck. Kirjalito, 2008.
Metsämökki. Toinen tekijä Jacob Grimm. Kuvittanut Bettina Stietencron. Steiner-taideseminaari, 2012.
Susi ja seitsemän pientä kiliä. Toinen tekijä Jacob Grimm. Suomentanut Arja Kanerva; kuvittanut Janusz Grabianski. Lasten keskus, 2015.
Aiheesta muualla

Kuvia tai muita tiedostoja aiheesta Wilhelm Grimm Wikimedia Commonsissa
Grimmin veljesten kotisivu
Wilhelm Grimmin teokset
Wilhelm Grimmistä kertovat teokset Internet Archive -sivustolla
Wilhelm Grimm Internet Movie Databasessa. (englanniksi)
Vapaasti ladattavia Wilhelm Grimmin e-kirjoja Projekti Lönnrotilta ja Project Gutenbergilta
Grimmin hauta Berliinissä.
Yrjö Penttilä

Yrjö Mikael Penttilä (1891 – 30. tammikuuta 1931 Tampere) oli suomalainen Hämeenlinnan suunnalta kotoisin ollut taidemaalari, joka kuvasi tauluissaan perinteiseen tyyliin suomalaisia maisemia.
Penttilän aktiivisimmat vuodet maalaamisessa olivat 1910– ja 1920-luvuilla. Loppuvuosinaan hän toimi taidemaalarina Tampereella. Penttilä löydettiin kuolleena asunnostaan Tahmelassa Uramon huvilassa tammikuussa 1931. Hän oli edellisenä päivänä muuttanut asuntoa, ja lämmittänyt uutta asuntoa tavan mukaan käyttämillään koksihiilillä menetellen kuitenkin varomattomasti saaden häkämyrkytyksen, johon sitten kuoli.
Maalauksia

Talvimaisema, öljymaalaus. 1923
Talvinen metsämaisema, öljymaalaus. 1924
Talvimaisema Pyynikiltä, öljymaalaus
Kesämaisema, öljymaalaus
Rantamaisema, öljymaalaus
Yleisten kirjastojen luokitusjärjestelmä

Yleisten kirjastojen luokitusjärjestelmällä luokiteltuja kirjoja.
Helsingin kaupunginkirjaston luokitusjärjestelmällä luokiteltuja kirjoja Herttoniemen kirjastossa. Luokitus poikkeaa yleisten kirjastojen luokitusjärjestelmästä.
Yleisten kirjastojen luokitusjärjestelmä (YKL) on Helsingin kaupunginkirjastoa lukuun ottamatta kaikkien Suomen kunnan- ja kaupunginkirjastojen käyttämä aineiston luokittelujärjestelmä. Helsingin kaupunginkirjasto noudattaa omaa luokitusjärjestelmäänsä (HKLJ, Helsingin kaupunginkirjaston luokitusjärjestelmä). Osa kirjastoista on tehnyt myös kirjastokohtaisia poikkeamia luokitukseen.
Yleisten kirjastojen luokitusjärjestelmän rakenne on Deweyn luokitteluun pohjautuva hierarkkinen kymmenluokittelu. Järjestelmä jakautuu kymmeneen pääluokkaan, jotka jakautuvat jälleen kymmeneen alaluokkaan. Myös alaluokat voidaan jakaa kymmeneen alaluokkaan ja jakamista voidaan jatkaa kunnes päästään haluttuun tarkkuuteen aineiston sisällönkuvailussa.
Pääluokat

0 Yleisteokset. Kirja-ala. Kirjastotoimi. Yleinen kulttuuripolitiikka. Joukkotiedotus
1 Filosofia. Psykologia. Rajatieto
2 Uskonto
3 Yhteiskunta
4 Maantiede. Matkat. Kansatiede
5 Luonnontieteet. Matematiikka. Lääketiede
6 Tekniikka. Teollisuus. Käsityö. Maa- ja metsätalous. Kotitalous. Liiketalous. Liikenne
7 Taiteet. Liikunta
8 Kaunokirjallisuus. Kirjallisuustiede. Kielitiede
9 Historia
Aiheesta muualla

Finto: YKL - Yleisten kirjastojen luokitusjärjestelmä
Finto: HKLJ - Helsingin kaupunginkirjaston luokitusjärjestelmä
Émile Spannoghe

| Mitalit> Maa:   Belgia. Olympialaiset .Miesten jalkapallo | Mitalit> Maa:   Belgia. Olympialaiset .Miesten jalkapallo | Mitalit> Maa:   Belgia. Olympialaiset .Miesten jalkapallo | Maa:   Belgia> .Miesten jalkapallo |
| --- | --- | --- | --- |
|  Pronssia | Pariisi 1900 | joukkuekilpailu |  |
Émile Hilaire Spannoghe (s. 30. lokakuuta 1879) oli belgialainen jalkapalloilija. Hän kilpaili vuoden 1900 kesäolympialaisissa Pariisissa, jossa hän kuului pronssia saaneeseen joukkueeseen.
Yrjö Parrakas

Yrjö Parrakas, Lucas Cranach vanhemman maalaama muotokuva 1530-luvun lopulta.
Yrjö Parrakas tai Yrjö Rikas (saks. Georg der Bärtige, Georg der Reiche; 27. elokuuta 1471 Meissen – 17. huhtikuuta 1539 Dresden) oli Saksin herttua ja Meissenin rajakreivi vuosina 1500–1539. Hänet muistetaan Martti Lutherin ja uskonpuhdistuksen vastustajana.
Yrjö Parrakkaan isä oli Albrekt Rohkea, joka sai vuoden 1485 Saksin jaossa Meissenin alueen ja herttuan arvon. Yrjöstä koulutettiin aluksi kirkonmiestä, mutta isoveljensä kuoltua hänet nimitettiinkin vuonna 1488 vain 17-vuotiaana herttuakunnan käskynhaltijaksi Albrektin ollessa sotaretkellä. Vuonna 1500 isänsä seuraajaksi tullut Yrjö vaihtoi viisi vuotta myöhemmin Freibergin ja Wolkensteinin nuoremman veljensä Henrikin perimään Friisinmaan käskynhaltijuuteen, jonka hän tosin myi vuonna 1515 Burgundin herttua Kaarlelle 100 000 floriinilla päästäkseen eroon kapinoivasta alueesta.
Yrjö kannatti katolisen kirkon uudistamista ja suhtautui aluksi myötämielisesti reformaattorien aloitteisiin. Hän järjesti vuoden 1519 Leipzigin disputaation ja yhtyi vuoden 1521 Wormsin valtiopävillä esitettyihin valituksiin kirkon anekaupasta ja annaateista. Martti Lutherin ajauduttua avoimeen konfliktiin kirkon kanssa Yrjöstä tuli kuitenkin yksi Lutherin näkyvimpiä vastustajia Saksassa. Hän pyrki kaikin keinoin estämään luterilaisuuden leviämisen omassa valtakunnassaan, turvautuen sensuuriin ja karkotuksiin. Samaan aikaan hänen serkkunsa vaaliruhtinas Fredrik Viisas oli Lutherin tärkein suojelija ja myös hänen veljensä Henrik asettui uskonpuhdistajien puolelle. Kun Luther käänsi Raamatun saksaksi, Yrjö määräsi sihteerinsä Hieronymus Emserin tekemään kilpailevan saksannoksen, johon hän itse kirjoitti esipuheen. Yrjön johdolla Saksan katoliset ruhtinaat muodostivat vuonna 1525 niin sanotun Dessaun liiton.
Yrjö Parrakas sai liikanimensä siitä, että jäätyään leskeksi vuonna 1534 hän lopetti partansa leikkaamisen. Hänen puolisonsa oli Puolan prinsessa Barbara, kuningas Kasimir IV:n tytär. Heidän poikansa kuolivat ennen isäänsä, joten kruunu periytyi Yrjön veljelle Henrikille.
Aiheesta muualla

Kuvia tai muita tiedostoja aiheesta Yrjö Parrakas Wikimedia Commonsissa
Émile Taranto

Émile Taranto (1878 Montreal – 27. elokuuta 1936 Montreal) oli kanadalainen viulisti, musiikkipedagogi ja säveltäjä.
Taranto syntyi italialaisille vanhemmille ja aloitti kuusivuotiaana viulunsoiton opiskelun Frantz Jehin-Prumen johdolla. Vuonna 1894 Taranto oli jo Montrealin sinfoniaorkesterin jäsen, joka oli pitänyt myös useita resitaaleja. Kesäkuussa 1903 hän lähti Brysseliin opiskelemaan Eugène Ysaÿen johdolla. Palattuaan Montrealiin hän soitti kotikaupunkinsa sinfoniaorkesterin kanssa Max Bruchin viulukonserton nro 1 huhtikuussa 1904 ja toimi saman orkesterin konserttimestarina 1904–1907. Vuonna 1904 hän myös perusti Mendelssohn-trion. Hän osallistui Beethoven-trion konsertteihin ja kiersi Eurooppaa vuosina 1907 ja 1914. Konserttiartistina toimimisen sivussa hän myös vietti paljon aikaa opettaen; hänen oppilaidensa joukossa olivat Jean Deslauriers, Marthe Lapointe, Annette Lasalle-Leduc ja Lucien Sicotte.
Taranto sävelsi viulukappaleita, joihin kuuluvat Danse caprice (1923) ja Mouche à feu. Helmikuussa 1930 hän soitti Windsor-salissa Émiliano Renaud'n yksiosaisen sonaatin sekä romanssin. Säveltäjä itse toimi pianistina.
Yōko Takahashi

Yōko Takahashi vuonna 2010.
Yōko Takahashi (jap. 高橋洋子, s. 28. elokuuta 1966) on japanilainen laulaja. Hän on esittänyt muun muassa Neon Genesis Evangelion -televisiosarjan tunnuskappaleen.
Yleisurheilun sisäratojen Suomen-mestaruuskilpailut 2021

Yleisurheilun sisäratojen Suomen-mestaruuskilpailut 2021 järjestettiin Hipposhallissa Jyväskylässä 20.–21. helmikuuta 2021. Järjestävänä seurana toimi Jyväskylän Kenttäurheilijat.
Koronaviruspandemian vuoksi kisat järjestettiin erityisjärjestelyin. Yleisöä paikalle ei päästetty lainkaan.
Mitalistit > Miehet

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| Laji | Kultaa | Aika / Tulos | Hopeaa | Aika / Tulos | Pronssia | Aika / Tulos |
| 60 m | Samuli Samuelsson   Ikaalisten Urheilijat | 6,66 =PB | Samuel Purola   Oulun Pyrintö | 6,67 =PB | Riku Illukka   Vantaan Salamat | 6,77 |
| 200 m | Samuel Purola   Oulun Pyrintö | 21,28 | Roope Saarinen   Viipurin Urheilijat | 21,36 | Oskari Lehtonen   Nurmijärven Yleisurheilu | 21,44 |
| 400 m | Tommi Mäkinen   Helsingin Kisa-Veikot | 48,84 | Tuomas Lehtonen   Liedon Parma | 48,87 PB | Erik Back   HIFK-Friidrott | 48,88 |
| 800 m | Joonas Rinne   Saarijärven Pullistus | 1.51,31 | Ville Lampinen   Kenttäurheilijat-58 | 1.52,16 | Santtu Heikkinen   Lempäälän Kisa Yleisurheilu | 1.52,32 |
| 1 500 m | Joonas Rinne   Saarijärven Pullistus | 3.51,39 | Konsta Hämäläinen   Joensuun Kataja | 3.52,95 | Panu Jantunen   Helsingin Kisa-Veikot | 3.53,26 |
| 3 000 m | Topi Raitanen   Helsingin Kisa-Veikot | 8.07,38 | Eero Saleva   Helsingin Kisa-Veikot | 8.13,43 | Antti Ihamäki   Alajärven Ankkurit | 8.20,02 PB |
| 60 m aitajuoksu | Elmo Lakka   Jyväskylän Kenttäurheilijat | 7,63 PB | Ilari Manninen   Jyväskylän Kenttäurheilijat | 7,82 PB | Santeri Kuusiniemi   Jyväskylän Kenttäurheilijat | 7,91 |
| 5 000 m kävely | Jarkko Kinnunen   Jalasjärven Jalas | 20.15,00 SB | Joni Hava   Espoon Tapiot | 20.27,47 PB | Aku Partanen   Lappeenrannan Urheilu-Miehet | 20.46,71 SB |
| Korkeushyppy | Daniel Kosonen   Tampereen Pyrintö | 212 | Valtteri Välimäki   Uudenkaupungin Kenttäkarhut | 209 SB | Matias Mustonen   Lempäälän Kisa Yleisurheilu   Arttu Mattila   Äänekosken Urheilijat | 206 |
| Seiväshyppy | Urho Kujanpää   Tampereen Pyrintö | 566 PB | Mikko Paavola   Alajärven Ankkurit | 555 PB | Tommi Holttinen   Someron Esa | 543 SB |
| Pituushyppy | Simo Lipsanen   Lappeenrannan Urheilu-Miehet | 757 | Kalle Salminen   Joensuun Kataja | 735 | Pyry Keränen   Karkkilan Pojat | 720 PB |
| Kolmiloikka | Simo Lipsanen   Lappeenrannan Urheilu-Miehet | 16,25 | Iikka Alingué   Janakkalan Jana | 15,65 SB | Aaro Davidila   Lapin Lukko | 15,28 SB |
| Kuulantyöntö | Arttu Korkeasalo   Lielahden Kipinä | 18,93 PB | Eero Ahola   Porin Yleisurheilu | 18,03 | Mikko Toiviainen   Loimaan Jankko | 17,22 SB |
| Seitsenottelu | Juuso Hassi   Oriveden Ponnistus | 5357 | Joni Heikkinen   Oulun Pyrintö | 5315 | Petri Ihander   Keski-Uudenmaan Yleisurheilu | 5295 |
| 4 × 200 m viesti | Jyväskylän Kenttäurheilijat 1  Konsta Alatupa  Viljami Kaasalainen  Ilari Manninen  Elmo Lakka | 1.27,46 =SE | Jyväskylän Kenttäurheilijat 3   Pietari Valoranta   Dani Lirkki   Lassi Nalkki   Leevi-Kalle Heikkilä | 1.30,46 | Jyväskylän Kenttäurheilijat 2   Kristian Peltola   Arttu Peltola   Jesse Väyrynen   Juho Koivisto | 1.31,02 |
SE: Suomen ennätys | PB: henkilökohtainen ennätys | SB: kauden paras